hotchpotch/miracl-hf-unified huggingface dataset:
रेडियोसक्रियता
रेडियोसक्रियता (रेडियोऐक्टिविटी / radioactivity) या रेडियोधर्मिता वह प्रकिया होती है जिसमें एक अस्थिर परमाणु अपने नाभिक (न्यूक्लियस) से आयनकारी विकिरण (ionizing radiation) के रूप में ऊर्जा फेंकता है। ऐसे पदार्थ जो स्वयं ही ऐसी ऊर्जा निकालते हों विकिरणशील या रेडियोधर्मी (रेडियोऐक्टिव) कहलाते हैं। यह विकिरण अल्फा कण (alpha particles), बीटा कण (beta particle), गामा किरण (gamma rays) और इलेक्ट्रॉनों के रूप में होती है।
रेडियोसक्रियता की खोज फ्राँस के वैज्ञानिक हेनरी बेक्वेरल ने 1896 में की थी। यदि यह क्रिया स्वतः होती है, तो इसे प्राकृतिक रेडियो सक्रियता कहते हैं, जबकि मनुष्य के द्वारा करा जाने पर कृत्रिम रेडियो सक्रिता कही जाती है। प्राकृतिक रेडियोसक्रियता मुख्यतः भारी नाभिकों से होती है। यूरेनियम (परमाणु संख्या 92) पहला खोजा गया प्राकृतिक रेडियोसक्रिय तत्व है।
यद्यपि पहले केवल अल्फा, बीटा और गामा विकिरण की ही खोज हुई थी, किन्तु बाद में पता चला कि कै अन्य प्रकार के उत्सर्जन (emission) भी होते हैं।
पोएट्स कॉर्नर ग्रुप
पोएट्स कॉर्नर ग्रुप साहित्य को बढ़ावा देने वाली एक अव्यवसायिक संस्था हैं जिसमें ऐसे रचनात्मक और प्रतिभाषाली कवि शामिल हैं जो कविता की लुप्त होती जा रही कला को पुनर्जीवित करने के लिए समर्पित हैं।
पोएट्स कॉर्नर का मुख्य उद्देश्य पूरी दुनिया में प्रख्यात कवियों की भागीदारी से श्रेष्ठ एवं जीवंत कविताओं को सामने लाना है। इस तरह से उनकी कविता को प्रकाशित एवं प्रचारित कर कवियों को समर्थन देकर उन्हें प्रोत्साहित किया जाता है।
पोएट्स कॉर्नर ने अब तक कविता के 20 संकलनों को प्रकाशित किया है और 335+ से अधिक कविताओं को प्रकाशित किया गया जिनमें अंग्रेजी और हिन्दी में नई और पुरानी कविताएं शामिल हैं। पोएट्स कार्नर दिल्ली पोएट्री फेस्टिवल (दिल्ली काव्य महोत्सव) का आयोजन भी करता हैं। पोएट्स कॉर्नर समूह की स्थापना जून 2011 में यासीन अनवर और डॉली सिंह द्वारा किया गया था।
निम्नतापी ईंधन
निम्नतापी ईंधन या क्रायोजेनिक इंधन (Cryogenic fuels) उन ईंधनों को कहते हैं जिनको अत्यन्त कम ताप पर भण्डारित करना पड़ता है ताकि वे द्रव अवस्था में बने रहें। ये ईंधन उन यानों एवं मशीनों में प्रयुक्त होते हैं जो अन्तरिक्ष में जाते हैं (जैसे रॉकेट शिप, उपग्रह आदि)। सामान्य ईंधन अन्तरिक्ष में प्रयोग नहीं किया जा सकता क्योंकि वहाँ साधारण ईंधन के जलने लिये आवश्यक वातावरण (environment) नहीं होता (आक्सीजन की अनुपस्थिति)।
निम्नतापी ईंधन प्रायः द्रवीकृत गैसें होतीं हैं, जैसे द्रव हाइड्रोजन।
दिल्ली काव्य महोत्सव
दिल्ली काव्य महोत्सव (दिल्ली पोएट्री फेस्टिव) पोएट्स कॉर्नर ग्रुप की एक पहल है। दिल्ली में प्रथम दिल्ली काव्य महोत्सव १९ जनवरी, २०१३ को आयोजित किया गया था। वर्ष २०१३ के महोत्सव में शामिल हस्तियाँवर्ष २०१४ के महोत्सव में शामिल हस्तियाँ
फलदार वृक्ष
उन वृक्षों को फलदार वृक्ष कहते हैं जिन पर लगने वाले फल मनुष्य एवं कुछ जानवरों के खाने के काम आते हैं। पुष्प वाले सभी वृक्ष फल भी देते हैं। फल वास्तव में पुष्प का पका हुआ अण्डाशय ही है। इनमें एक या अधिक बीज होते हैं।
किन्तु उद्यानिकी में 'फलदार वृक्ष' से तात्पर्य केवल उन वृक्षों से है जो मानव के भोजन के काम आने वाले फल देते हैं।
फलदार वृक्षों की काट-छांट
फलदार वृक्षों के विभिन्न भागों को काटकर हटाना, काट-छांट (pruning) कहलाता है। इसके अन्तर्गत अनेकों औद्यानिक तकनीकें आतीं हैं जिनके द्वारा वृद्धि का नियन्त्रण, मृत एवं रोगग्रत शाखाएँ-प्रशाखाएँ हटाना, तथा पुष्प एवं फल वाली कलियाँ लगने को बढ़ावा दिया जाता है।
डेयर 2 डांस
डेयर 2 डांस एक भारतीय वास्तविक कार्यक्रम है जो 06 सितम्बर 2014 से लाइफ ओके पर प्रसारित होता था। कार्यक्रम के प्रस्तुतकर्ता बॉलीवुड के विख्यात अभिनेता अक्षय कुमार है।
सवैया
सवैया एक छन्द है। यह चार चरणों का समपाद वर्णछंद है। वर्णिक वृत्तों में 22 से 26 अक्षर के चरण वाले जाति छन्दों को सामूहिक रूप से हिन्दी में सवैया कहने की परम्परा है। इस प्रकार सामान्य जाति-वृत्तों से बड़े और वर्णिक दण्डकों से छोटे छन्द को सवैया समझा जा सकता है।
कवित्त - घनाक्षरी के समान ही हिन्दी रीतिकाल में विभिन्न प्रकार के सवैया प्रचलित रहे हैं।
--प्रताप नारायण सिंह रसखान के सवैये बहुत प्रसिद्ध हैं। कुछ उदाहरण-
रोला
रोला एक सम मात्रिक छंद है। इसमें 24 मात्राएँ होती हैं, अर्थात विषम चरणों में 11-11 मात्राएँ और सम चरणों में 13-13 मात्राएँ। 11वीं व 13 वीं मात्राओं पर यति अर्थात विराम होता है। यति से पूर्व २१ अर्थात् गुरु व लघु तथा अंत में १२ अर्थात् लघु गुरु रखने से सुन्दर लय आती है।
जीती जाती हुई जिन्होंने भारत बाजी । निज बल से बल मेट विधर्मी मुगल कुराजी ।। जिनके आगे ठहर सके जंगी जहाजी । है, ये वही प्रसिद्ध छत्रपति भूप शिवाजी ।।
निशा और उसके कज़न्स
निशा और उसके कज़न्स एक भारतीय टेलीविजन धारावाहिक है जो स्टार प्लस पर प्रसारित होता है। धारावाहिक राजस्थान के जयपुर की पृष्ठभूमि पर बना है। यह आधुनिक पीढी के युवाओं की सोच के अंतर को प्रदर्शित करता है।
निरंग पझरा
निरंग पझरा मधु बागान, हासीमारा, जिला अलिपुरद्वार, पश्चिम बंगाल से प्रकाशित एक बहुभाषी आदिवासी पत्रिका है। इसका शीर्षक भारत सरकार के समाचार पत्र महापंजीयक से पंजीकृत है। यह पत्रिका झारखण्‍डी आदिवासी समाज जो झारखण्‍ड, पश्चिम बंगाल, उडिसा, छत्‍तीसगढ, मध्‍य प्रदेश, असम, त्रिपुरा आदि राज्‍यों में फैले हुए हैं, से संबंधित सभी प्रकार के समाचार और विश्‍लेषणात्‍मक विचार पेश करता है। पत्रिका का सम्‍पादन ओलिवा अर्जुन इंदवार के द्वारा किया जाता है। प्रसिद्ध लेखक और समाज सेवी अर्जुन इंदवार इसके शुरूआती प्रकाशन के साथ आमंत्रित सम्‍पादक के रूप में जुडे हुए हैं। पत्रिका हिन्‍दी, अंग्रेजी सादरी के साथ साथ आदिवासी कुडुख, मुण्‍डारी, खडिया आदि आदिभाषी भाषाओं में भी लेख, कहानी, कविताऍं प्रकाशित करती है। यह आदिवासी समाज, संस्‍क़ति, भाषा, अधिकार सहित आदिवासी विकास के लिए भारत सरकार द्वारा चलाए जा रहे विकासात्‍मक कार्यक्रम और विषयों पर भी लेख और रचनाऍं प्रकाशित करता है। डुवार्स, पश्चिम बंगाल के हिमालयी तराई से निकलने वाली यह प्रथम बहुभाषी आदिवासी पत्रिका है।
मनोज सिन्हा
मनोज सिन्हा का जन्म 1 जुलाई, 1959 को मोहनपुरा, गाजीपुर, भारत में हुआ। उन्होंने भारतीय प्रौद्योगिकी संस्थान (BHU), वाराणसी से बी.टेक और एम.टेक की उपाधियां प्राप्त कीं। श्री मनोज सिन्हा ने रेलवे के नए राज्य मंत्री के रूप में कार्यभार ग्रहण किया।मनोज सिन्हा उत्तर प्रदेश से संसद (लोक सभा) के सदस्य हैं। सिन्हा ने वर्ष 1982 में भारतीय प्रौद्योगिकी संस्थान (BHU), वाराणसी से सिविल इंजीनियरिंग में एम.टेक किया है। वे बनारस हिन्दू विश्वविद्यालय के विद्यार्थी संघ के अध्यक्ष थे। वर्ष 1989-96 के मध्य में वे राष्ट्रीय परिषद के सदस्य थे। वर्ष 1996 में वे 11वीं लोक सभा के लिए निर्वाचित हुए तथा वर्ष 1999 में उन्हें पुन: 13वीं लोक सभा के लिए पुनः निर्वाचित हुए। 1999 से 2000 के मध्य वे योजना तथा वास्तुशिल्प विद्यापीठ की महापरिषद के सदस्य रहे तथा शासकीय आश्वासन समिति तथा ऊर्जा समिति के सदस्य भी रहे। वर्ष 2014 में वे 16 वीं लोक सभा (तीसरा सत्र) के लिए उत्तर प्रदेश के गाजीपुर निर्वाचन क्षेत्र से निर्वाचित हुए हैं।
वर्ष 1989 से 1996 तक वे राष्ट्रीय परिषद के सदस्य थे। वर्ष 1996, 1999 और 2014 में उन्हें लोक सभा में निर्वाचित किया गया। उपस्थिति के उच्च आंकड़ों के साथ वे 13वीं लोक सभा के बेहतरीन प्रदर्शन करने वाले सदस्यों में से एक रहे।
मनोज सिन्हा की 1, मई 1977 को सुलतानगंज, भागलपुर की नीलम सिन्हा से शादी हुई। साथ ही उनकी एक बेटी है जिसकी शादी हो चुकी है ,और एक बेटा है जो एक टेलीकॉम कम्पनी में काम कर रहा है।
कुसुम राय
कुसुम राय --कुसुम राय भारतीय जनता पार्टी की उत्तर प्रदेश से राज्य सभा सदस्य रही है।कल्याण सिंह मंत्रिमंडल मे मंत्री रह चुकी है।यह आजमगढ़ की रहने वाली हैं।
गौरी शंकर राय
गौरी शंकर राय(10 जून 1924-2 मई 1991) --गौरी शंकर राय 1977 मे गाजीपुर से लोक सभा सांसद थे .
अरब-इजराइल युद्ध (१९४८)
१९४८ का अरब-इजराइली युद्ध इजराइल तथा अरब राज्यों के सैनिक गुट और फिलिस्तीनी अरब सेनाओं के बीच लड़ा गया प्रथम युद्ध था।
साल 1948 के मई महीने में ब्रिटेन की सेनाएं वापस लौट गईं, हालांकि इस समय तक इजराइल और फिलिस्तीन की वास्तविक सीमा रेखा निर्धारित नहीं हो पाई थी। अब यहूदियों और फिलिस्तीनी अरबों में खूनी टकराव शुरू हो गया। 14 मई 1948 को यहूदियों ने स्वतन्त्रता की घोषणा करते हुए 'इजराइल' नाम के एक नए देश का ऐलान कर दिया। अगले ही दिन अरब देशों- मिस्र, जोर्डन, सीरिया, लेबनान और इराक ने मिलकर इजराइल पर हमला कर दिया। इसे '1948 का युद्ध' कहा गया और यही से अरब इजराइल युद्ध की शुरुवात हो गई। जून 1948 में एक युद्ध विराम ने अरबों और इजराइलियों दोनों दोबारा तैयारियां करने का मौका दिया। चेकोस्लोवाकिया के सहयोग से अब युद्ध का पलड़ा इजराइलियों की तरफ झुक गया और अंततः इजराइलियों की जीत हुई।
साल 1949 में समझौते से जार्डन और इजराइल के बीच 'ग्रीन लाइन' नामक सीमा रेखा का निर्धारण हुआ। वेस्ट बैंक (जार्डन नदी के पश्चिमी हिस्से) पर जार्डन और गाजा पट्टी पर मिस्र (इजिप्ट) का कब्जा हो गया। इस पूरे घटनाक्रम में लगभग 1 लाख फिलिस्तीनी बेघर हुए। इजराइल को 11 मई 1949 को संयुक्त राष्ट्र की मान्यता प्रदान की गयी। इसके बाद इजराइलियों और फिलिस्तीनीयों अरबों के बीच खूनी संघर्ष जारी रहा।
थियोडोर हर्ज़्ल
थियोडोर हर्ज़्ल (Theodor Herzl ; इब्रानी : תאודור הֶרְצֵל ; मई 2, 1860 – जुलाई 3, 1904) आस्ट्रियाई-हंगरियाई पत्रकार, नाटककार, राजनैतिक कार्यकर्ता तथा लेखक थे। उन्हें आधुनिक राजनीतिक यहूदीवाद का जनक माना जाता है। उन्होने 'विश्व यहूदीवादी संघ' (World Zionist Organization) बनाया तथा यहूदियों के फ़िलिस्तीन आने को प्रोत्साहित किया ताकि यहूदी राज्य का निर्माण किया जा सके।
महामहिम सरकार का यहूदी लोगों के लिए एक राष्ट्रीय घर के फिलिस्तीन में स्थापना के पक्ष में दृष्टिकोण है, और इस वस्तु की उपलब्धि को सुविधाजनक बनाने के लिए अपने सर्वोत्तम प्रयासों का उपयोग करेंगे, यह स्पष्ट रूप से समझा जा रहा है कि ऐसा कुछ भी नहीं किया जाएगा जो नागरिक और धार्मिक अधिकारों का हनन कर सके फिलिस्तीन में मौजूदा गैर-यहूदी समुदायों या किसी अन्य देश में यहूदियों द्वारा प्राप्त अधिकारों और राजनीतिक स्थिति का आनंद लिया।{जीवनचरित-आधार}}
छः दिन का युद्ध
छः दिवसीय युद्ध (5 जून 1967 से 10 जून 1967) इजराइल तथा उसके पड़ोसी देशों - मिस्र, जॉर्डन तथा सीरिया के बीच लड़ा गया था।
भाई प्रताप दयालदास
भाई प्रताप दयालदास एक भारतीय उद्यमी, और स्वतंत्रता सेनानी थे। वे आदिपुर शहर के संस्थापक थे। स्वतंत्रता संघर्ष के दिनों के बाद से भाई प्रताप सिंह का पंडित जवाहरलाल नेहरू, महात्मा गांधी और सरदार पटेल जैसे बड़े हस्तियों के साथ करीबी संबंध थे।
इनका जन्म हैदराबाद, सिंध में 14 अप्रैल 1908 को हुआ था। भाई प्रताप अपनी समृद्धि के लिए जाने जाते थे और एक रईस परिवार से थे।
2014 लाहौर मुठभेड़
2014 लाहौर मुठभेड़ या मॉडल टाउन बस त्रासदी 2014 17 जून 2014 को पाकिस्तानी प्रान्त पंजाब की पुलिस और कई प्रदर्शनकारियों के बीच एक हिंसक टकराव था। यह मुठभेड़ बिना किसी रुकावट के लगभग 11 घंटे तक जारी रहा। जिसमें पाकिस्तान अवामी तहरीक कार्यकर्ताओं पर पुलिस ने गोलीबारी कर दी। पुलिस फ़ायरिंग से पाकिस्तान अवामी तहरीक के 14 लोग मारे गए और 90 व्यक्ति बहुत गंभीर रूप से घायल हुए। यह मुठभेड़ उस समय शुरू हुई, जब मॉडल टाउन, लाहौर में तहरीक मिनहाज-उल-क़ुरान​ और पाकिस्तान अवामी तहरीक के नेता डॉक्टर मुहम्मद ताहिर उल-क़ादरी के निवास के सामने से बाधाओं को दूर करने के लिए ज़मीन-क़ब्ज़ा विरोधी पुलिस की टीम ने कार्रवाई शुरू की थी।
पाकिस्तान सरकार विरोधी प्रतिवाद २०१४
सधा
सधा (जन्म:17 फरवरी 1984, सद्दाफ मोहम्मद सैयद) भारतीय अभिनेत्री है जो मुख्य तौर पर दक्षिण भारत के सिनेमा में काम करती है।
सधा रत्नागिरी, महाराष्ट्र में एक मुस्लिम परिवार में पैदा हुई थी। उनके पिता डॉक्टर और उनकी माँ एक बैंक के कार्यकारी है। उनकी पहली फ़िल्म तेलुगू सिनेमा की "जयम्" थी। उनकी अब तक की सबसे सफल फ़िल्म 2005 की तमिल फ़िल्म "अनियन" है (हिन्दी डब शीर्षक "अपरिचित")। सधा की हिन्दी फ़िल्म "क्लिक" और "लव खिचड़ी" है।
इंडिया'ज़ रॉ स्टार
इंडिया'ज़ रॉ स्टार (हिन्दी- "भारत का कोरा सितारा") सांईबाबा टेलीफिल्म्स द्वारा निर्मित एक भारतीय टेलीविजन रिएलिटी संगीत प्रतियोगिता है। इसका पहला सत्र (सीज़न) २४ अगस्त २०१४ से ३० नवम्बर २०१४ तक स्टार प्लस-हिंदी टीवी चैनल पर चला। कार्यक्रम की प्रस्तुतकर्ता भारतीय टेलीविजन अभिनेत्री गौहर खान हैं। यो यो हनी सिंह ने कार्यक्रम में निर्णयकर्ता की भूमिका निभाई है। पहले सत्र के विजेता ऋतुराज मोंहन्ती रहे।
एलिज़र बेन यहूदा
एलिज़र बेन यहूदा (Eliezer Ben‑Yehuda ; हिब्रू : אליעזר בן־יהודה‎‎ उच्चारण [ɛli'ʕɛzeʁ bɛn jɛhu'da]; 7 जनवरी 1858 – 16 दिसम्बर 1922) लिथुआनियाई यहूदी कोशकार तथा समाचार-पत्र सम्पादक थे। आधुनिक युग में हिब्रू भाषा को पुनर्जीवित करने के पीछे उनका प्रयत्न सर्वाधिक है।
गुप्त प्रारक्षित निधियां
ऐसी निधि जिसका हमारे लेखा पुस्तकों से खुलासा नहीं किया है, तो उसे आरक्षित गुप्त रिजर्व बुलाया जाएगा | ये भंडार आसानी से रचनात्मक लेखांकन तकनीक का उपयोग करके बनाया जा सकता है. सिर्फ कम लाभ दिखा कर या संपत्ति का कम मूल्य दिखाकर या वास्तविक से देनदारियों के उच्च मूल्य दिखा कर, हम इस तरह के गुप्त भंडार बना सकते हैं। गुप्त निधियों को बनाना गैरकानूनी होता है
तंत्रिका गैस
तंत्रिका गैस या तंत्रिका एजेण्ट (Nerve agents) फॉस्फोरस-युक्त कार्बनिक यौगिक (organophosphates) हैं जो तंत्रिकाओं के संकेत भेजने की प्रणाली को खराब कर देते हैं।
माल्यवान
माल्यवान (), रावण का मुख्य सचिव था৷ वे सुकेश और देववती के पुत्र थे और सुमाली और माली के भाई तथा रावण के नाना थे৷ माल्यवान की पत्नी राक्षसिन सुन्दरी थी৷
कल्पनाथ राय
कल्पनाथ राय (जन्म 4 जनवरी 1941-मृत्यु 6 अगस्त 1999) उत्तर प्रदेश के घोसी लोकसभा से चार बार सांसद चुने जाने वाले और तीन बार राज्य सभा में काँग्रेस पार्टी के राज्य सभा सदस्य चुने जाने वाले राजनीतिज्ञ थे। इसके आलावा वे काँग्रेस सरकार में कई बार केन्द्रीय मंत्री भी रहे। इनके पत्नी का नाम सुधा राय हैं।
कल्पनाथ राय का जन्म उत्तर प्रदेश के मऊ जिले के सेमरीजमालपुर नामक गाँव में 4 जनवरी 1941 को हुआ था। और उनकी शिक्षा-दीक्षा गोरखपुर विश्वविद्यालय में हुई। विश्विद्यालय जीवन में ही उन्होंने छात्र नेता के रूप में अपने राजनैतिक जीवन का आरंभ किया और समाजवादी युवजन सभा के सदस्य और रहे और 1963 में इसके जेनरल सेक्रेटरी चुने गये।
राय, इंदिरा गाँधी और नरसिंहराव सरकारों में मंत्री रहे। राव सरकार में 1993-1994 में वे खाद्य मंत्रालय में राज्यमंत्री थे जब चीनी घोटाले में उनका नाम आया और उन्हें तिहाड़ जेल जाना पड़ा। 1996 के चुनावों में वे तिहाड़ जेल में रहते हुए ही घोसी से लोक सभा के लिये निर्दल प्रत्याशी के रूप में विजयी हुए। अपना आखिरी चुनाव उन्होंने समता पार्टी से लड़ा और इसमें भी वे विजयी रहे।
6 अगस्त 1999 को राय की मृत्य हृदयाघात से हुई।लेक मऊ को जिला बनाने में इनका अद्वितीय योगदान रहा है कहा जाता है कि ये मऊ को छोटा लखनऊ बनाना चाहते थे कुछ लोगों का मानना है कि ये मऊ को सिंगापूर के तर्ज पर बनाना चाहते थे कल्पनाथ राय चाहते थे की मऊ इतना विकशित जिला हो जाये की भविष्य में अगर पूर्वांचल का गठन हो तो मऊ पूर्वांचल की राजधानी हो।
लेकिन नीयति को कुछ और मंजूर था कहा जाता है होनी अटल है वह हो कर रहेगी अतः 6अगस्त 1999 को कल्पनाथ राय की मृत्य हृदयाघात से हो गई। उनके जाने के बाद मऊ का विकाश ठहर ही गया मानो मऊ के विकाश पर किसी की काली नजर लग गई हो उन्ही की देन है कि मऊ आज भी छोटे शहरों में एक विकसित जिला है मऊ की धरती आज भी इंतजार करती है कि कब कोई कल्पनाथ जैसा शिल्पिकार आयेगा और उसे विकाश की बुलंदी पर पहुंचाएगा।
माटी के लाल--http://thesharpreporter.com/?p=13293
हाइफ़ा
हाइफ़ा (Haifa ; हिब्रू : חֵיפָה Heifa , हिब्रू उच्चारण: [χei̯ˈfa], अरबी : حيفا‎ Ḥayfā ) उत्तरी इजराइल का सबसे बड़ा नगर तथा इजराइल का तीसरा सबसे बड़ा नगर है। इसकी जनसंख्या लगभग तीन लाख है। इसके अलावा लगभग तीन लाख लोग इसके समीपवर्ती नगरों में रहते हैं। इसी नगर में बहाई विश्व केन्द्र भी है जो यूनेस्को द्वारा विश्व विरासत घोषित है।
यह शहर हिंदुस्तान और इजराइल के बीच प्रगाढ़ रिस्तो की एक वजह भी है, 1918 मे प्रथम विश्व युद्ध के समय अंग्रेज सेना के अधिन जोधपुर और मैसूर रियासत की सेनाओ ने ब्रिगेडियर दलपत सिंह जो की जोधपुर रियासत के सेनापति भी थे के नेतृत्व मे आटोमन एम्पायर वाली टर्की और आस्ट्रिया की सेनाओ को हरा कर हाइफा को आज़ाद करवा के यहूदियो को दिलवाया था। जोधपुर और मैसूर के सेनिको ने सिर्फ तलवारो के दम पर तात्कालिक आधुनिक हत्यारो से सजी ऑटोमन एम्पायर की सेना को बुरी तरह परास्त किया था। दिल्ली का तीनमूर्ति स्मारक इसी युद्ध की याद मे बना है, आज भी इज़राइल के स्कूलों मे इस युद्ध और ब्रिगेडियर दलपत सिंह के शौर्य के बारे मे पढ़ाया जाता है।
बाबरी नगर, बुर्किना फासो
बाबरी बुर्किना फासो के ज्ञान प्रान्त की बोगाण्डे विभाग का एक नगर है। इस नगर की जनसंख्या 3,991 है।
सिंधुदेश
सिन्धुदेश (सिंधी: سنڌو ديش, सिन्धुदेश ) पाकिस्तान से स्वतन्त्र एक सिन्धी देश के निर्माण के लिए, पाकिस्तान में कुछ सिन्धी राष्ट्रवादी दलों द्वारा जारी एक अवधारणा है। यह सिन्धी राजनीतिक नेता जीएम सैयद ने कल्पना की थी।  यह सिंधी साहित्यिक आंदोलन एक इकाई नीति के विरोध में, सैयद और पीर अली मुहम्मद Rashdi के नेतृत्व में 1967 में उभरा, केंद्रीय सरकार द्वारा उर्दू का अधिरोपण और मुहाजिर (भारतीय मुस्लिम शरणार्थियों) की एक बड़ी संख्या को प्रांत में बसाने के विरोध में
सिंध पाकिस्तान का सबसे धनी प्रांत है और देश के राजस्व का 70 प्रतिशत सिंध से हासिल होता है लेकिन सिंधियों का उस पर कोई अधिकार नहीं है.
इसके लिए जिये सिंध कौमी महाज पाकिस्तानी सेना और पंजाब प्रांत पर आरोप लगाती है लेकिन सेना का कहना है कि पाकिस्तान के दुश्मन देश जिये सिंध कौमी महाज का समर्थन करते हैं, जिसमें भारत का भी नाम लिया जाता है.
कुछ दिन पहले बशीर खान कुरैशी के नेतृत्व में सिंध की आजादी के लिए कराची में एक बड़ी रैली निकाली गई थी, जिसमें हज़ारों लोगों ने भाग लिया था।
समीर ब्रह्मचारी
समीर कुमार ब्रह्मचारी (जन्म: 1 जनवरी 1952) भारत की वैज्ञानिक एवं औद्योगिक अनुसंधान परिषद के महानिदेशक रह चुके हैं।
परमवीर सिंह आहूजा
परमवीर सिंह आहूजा भारत की वैज्ञानिक एवं औद्योगिक अनुसंधान परिषद के महानिदेशक हैं।
जवाहर नवोदय विद्यालय बाराबंकी
जवाहर नवोदय विद्यालय, सोनिकपुर, बाराबंकी उत्तर प्रदेश के बाराबंकी जिले में स्थित बोर्डिंग-स्कूल है। इसकी स्थापना मानव संसाधन विकास मंत्रायल द्वारा, वर्ष १९९२ में की गई थी।
पंचरात्र
पंचरात्र वैष्णव सम्प्रदाय के आगम ग्रन्थ हैं जो संस्कृत में हैं। 'पंचरात्र' का शाब्दिक अर्थ है - ' पाँच रातें '। पञ्चरात्र आगम, रामानुज के श्रीवैष्णव सम्प्रदाय के सबसे महत्वपूर्ण ग्रन्थ हैं। इनके अन्तर्गत २०० से अधिक ग्रन्थ आते हैं जिनकी रचना तृतीय शताब्दी ईसापूर्व से लेकर ८५० ई तक की अवधि में हुई है।
'पंचरात्र' शब्द शतपथ ब्राह्मण में भी आया है। नारायण ने पाँच रातों तक एक यज्ञ किया।
प्रकाशित संहिताएँ
१. अगस्त्य संहिता
२. अनिरुद्ध संहिता
३. अहिर्बुध्निय संहिता
४. ईश्वर संहिता
५. ख़पिंजल संहिता
६. काश्यप संहिता
७. जयाख्य संहिता
८. ज्ञानामृतसार संहिता
९. नारदीय संहिता
१०. श्रीमन्नारायण संहिता
११. परम संहिता
१२. पर(म)पुरुष संहिता
१३. पराशर संहिता
१४. पाद्म संहिता
१५. पारमेश्वर संहिता
१६. पुराण संहिता
१७. पुरुषोत्तम संहिता
१८. पौष्कर संहिता
१९. बृहद्ब्रह्म संहिता
२०. ब्रह्म संहिता
२१. भारद्वाज संहिता
२२. भर्गव संहिता
२३. माकण्डेय संहिता
२४. माहेश्वर संहिता (तन्त्र)
२५. लक्ष्मी तन्त्र
२६. विश्वामित्र संहिता
२७. विष्णु संहिता
२८. विष्णु तिलक संहिता
२९. विष्वक्सेन संहिता
३०. शाण्डिल्य संहिता
३१. शेष संहिता
३२. श्रीप्रश्न संहिता
३३. सनत्कुमार संहिता
३४. सात्वत संहिता
३५. हयशीर्ष संहिता
पाण्डुलिपि के रूप में उपलब्ध संहिताएँ
१. अनताख्य संहिता
२. अनिरुद्ध संहिता
३. आनन्द संहिता
४. ईश्वर संहिता: नृसिंह कल्प
५. ईश्वर संहिता
६. उपेन्द्र संहिता
७. उमा संहिता
८. औपगायन संहिता
९. काण्व संहिता
१०. श्रीकालोत्तर संहिता
११. कपिल संहिता
१२. काश्यपोत्तर संहिता
१३. खगप्रश्न संहिता
१४. खगेन्द्र संहिता
१५. खगेन्द्र संहिता
१६. गर्ग संहिता
१७. गजेन्द्र संहिता
१८. गौतम संहिता
१९. चित्रशिखण्डि संहिता
२०. जयोत्तर संहिता
२१. ज्ञानार्णव संहिता
२२. तन्त्रतिलक संहिता
२३. त्रयशतोत्तर संहिता
२४. दुर्वास संहिता
२५. नरसिंहपाद्म संहिता
२६. नलकूबर संहिता
२७. नारद संहिता
२८. नारसिंह संहिता
२९. नारायण संहिता
३०. पंचप्रश्न संहिता
३१. पद्मनाभ संहिता
३२. पद्मोद्भव संहिता
३३. परमतत्त्वनिर्णयप्रकाश संहिता
३४. परमागम चूडामणि
३५. पारमेष्ठ्य संहिता
३६. पाराशर्य संहिता
३७. पूर्ण संहिता
३८. प्रद्युम्न संहिता
३९. प्रह्लाद संहिता
४०. बलपौष्कर संहिता
४१. बृहस्पति संहिता
४२. बोध्यायन तन्त्र
४३. ब्राह्म तन्त्र
४४. भागवत संहिता
४५. भार्गवीय संहिता
४६. मंकण संहिता
४७. महाकाल पन्चरात्र
४८. महालक्ष्मी संहिता
४९. मायावैभव संहिता
५०. वराह संहिता
५१. वामन संहिता
५२. वायु संहिता
५३. वासिस्ठ संहिता
५४. वासुदेव संहिता
५५. विश्व संहिता
५६. विश्वेश्वर संहिता
५७. विष्णुतत्त्व संहिता
५८. विष्नुमन्दिर संहिता
५९. विष्णुरहस्य संहिता
६०. विष्णुसिद्धान्त संहिता
६१. वृद्ध पाद्म संहिता
६२. वैहायस संहिता
६३. व्यास संहिता
६४. शुकप्रश्न संहिता
६५. कालपर संहिता
६६. श्रीधर संहिता
६७. श्रीशास्त्र
६८. संकर्षण संहिता
६९. सात्यकि संहिता
७०. सारसमुच्चय संहिता
७१. संवर्त संहिता
७२. सुदर्शन संहिता
७३. सुपर्णप्रश्न संहिता
७४. हंसपारमेश्वर
७५. हिरण्यगर्भ संहिता
पंचरात्र (बहुविकल्पी)
पंचरात्र या पंचरात्र का निम्नलिखित सन्दर्भों में प्रयोग हो सकता है-
आगम (बौद्ध)
बौद्ध धर्म में आरम्भिक ग्रन्थों का संग्रह आगम कहलाता है। पाँच आगम सम्मिलित रूप से 'सुत्तपिटक' कहे जाते हैं। थेरावाद सम्प्रदाय में 'आगम' के स्थान पर 'निकाय' शब्द का उपयोग किया जाता है।
आगम (हिन्दू)
आगम परम्परा से आये हिन्दू धर्म के महत्वपूर्ण ग्रन्थ हैं। ये वेद के सम्पूरक हैं। इनके वक्ता प्रायः शिवजी होते हैं। यह शास्त्र साधारणतया 'तंत्रशास्त्र' के नाम से प्रसिद्ध है।
निगमागममूलक भारतीय संस्कृति का आधार जिस प्रकार निगम (=वेद) है, उसी प्रकार आगम (=तंत्र) भी है। दोनों स्वतंत्र होते हुए भी एक दूसरे के पोषक हैं। निगम कर्म, ज्ञान तथा उपासना का स्वरूप बतलाता है तथा आगम इनके उपायभूत साधनों का वर्णन करता है। इसीलिए वाचस्पति मिश्र ने 'तत्ववैशारदी' (योगभाष्य की व्याख्या) में 'आगम' को व्युत्पत्ति इस प्रकार की है : "आगच्छन्ति बुद्धिमारोहन्ति अभ्युदयनि:श्रेयसोपाया यस्मात्‌, स आगम:।"
आगम का मुख्य लक्ष्य 'क्रिया' के ऊपर है, तथापि ज्ञान का भी विवरण यहाँ कम नहीं है। 'वाराहीतंत्र' के अनुसार आगम इन सात लक्षणों से समवित होता है :  'महानिर्वाण तंत्र' के अनुसार कलियुग में प्राणी मेध्य (पवित्र) तथा अमेध्य (अपवित्र) के विचारों से बहुधा हीन होते हैं और इन्हीं के कल्याणार्थ महादेव ने आगमों का उपदेश पार्वती को स्वयं दिया। इसीलिए कलियुग में आगम की पूजापद्धति विशेष उपयोगी तथा लाभदायक मानी जाती है- "कलौ आगमसम्मत:।"
वैदिक धर्म में उपास्य देवता की भिन्नता के कारण इसके तीन प्रकार है:
द्वैत, द्वैताद्वैत तथा अद्वैत की दृष्टि से भी इनमें तीन भेद माने जाते हैं। अनेक आगम वेदमूलक हैं, परंतु कतिपय तंत्रों के ऊपर बाहरी प्रभाव भी लक्षित होता है। विशेषत: शाक्तागम के कौलाचार के ऊपर चीन या तिब्बत का प्रभाव पुराणों में स्वीकृत किया गया है। आगमिक पूजा विशुद्ध तथा पवित्र भारतीय है। 'पञ्च मकार' के रहस्य का अज्ञान भी इसके विषय में अनेक भ्रमों का उत्पादक है।
शैवागम २८ हैं-इन २८ आगमों के २०४ उपागम है।
प्रत्येक आगम चार भागों में विभक्त है, जिन्हें 'पाद' कहते हैं - क्रियापाद, चर्यापाद, योगपाद और ज्ञानपाद । क्रियापाद में देवालय की स्थापना, मूर्ति-निर्माण व प्रतिष्ठापना का प्रतिपादन हुआ है। चर्यापाद में मूरि की पूजा, उत्सवादि विषयों का निरुपण हुआ है। योगपाद में अष्टांगयोग साधना का तथा ज्ञानपाद में दार्शनिक विषय वर्णित हैं।
चर्यापाद -- प्रायश्चित विधि, पवित्र विधि, शिवलिङ्गलक्षणम्,जापमाला योगपट्त लक्षणम
क्रियापाद -- उद्धरण, सन्ध्यावन्दन, पूजा, जाप, होम, समय विशेष, निर्वाण, आचार्याभिषेक
योगपाद -- ३६ तत्त्व , तत्त्वेश्वर, यम, नियम, आसन, समाधि
ज्ञानपाद या विद्यापाद --
दिव्य भास्कर
दिव्य भास्‍कर एक गुजराती दैनिक समाचारपत्र है। २३ जून २००३ को इसे दिव्य भास्कर नाम से प्रकाशित किया गया।
सन् २००३ में भास्कर समूह ने समाचार-पत्र का प्रकाशन गुजरात में प्रारम्भ किया।
स्वेज़ संकट
सन १९५६ में पहले इज़राइल तथा बाद में ब्रिटेन और फ्रांस द्वारा मिस्र पर किया गया आक्रमण स्वेज संकट (Suez Crisis) कहलाता है। यह आक्रमण स्वेज नहर पर पश्चिमी देशों का नियंत्रण पुनः स्थापित करने तथा मिस्र के राष्ट्रपति नासिर को सत्ता से हटाने के उद्देश्य से किया गया था। युद्ध शुरू होने के बाद संयुक्त राज्य अमेरिका, सोवियत संघ और राष्ट्र संघ ने राजनैतिक हस्तक्षेप किया और आक्रमणकारी देश पीछे हटने को बाध्य हुए।
सन् 1956 में मिस्त्र के राष्ट्रपति कर्नल नासिर ने 26 जुलाई 1956 इस्वी में स्वेज नहर का राष्ट्रीयकरण कर दिया तथा ब्रिटेन व फ्रांस की सेनाओं से मिस्र खाली करने का आदेश दिया। इस पर ब्रिटेन व फ्रांस की सेनाओं ने मिस्र पर आक्रमण कर दिया। सुरक्षा परिषद् में रुस ने आक्रमण न रोकने की स्थिति में युद्ध में कूद पड़ने की धमकी दी इस पर ब्रिटेन तथा फ्रांस ने युद्ध बन्द कर दिया। संयुक्त राष्ट्र संघ के महासचिव हैमर शोल्ड ने एक संयुक्त राष्ट्रीय सेना को मिस्र भेजकर वहाँ शान्ति स्थापित करवायी। तथा 1957 में स्वेज नहर को सभी देशों के जहाजों के आवागमन के लिए खोल दिया गया।
पोर्ट सईद
पोर्ट सईद (Port Said ; मिस्र की अरबी में : بورسعيد बोरसईद या पोरसईद ; IPA: [boɾ.sæˈʕiːd, poɾ.sæˈʕiːd]) मिस्र के उत्तर-पूर्वी भाग में स्थित एक नगर है। यह नगर भूमध्य सागर के किनारे-किनारे तथा स्वेज़ नहर के उत्तर में लगभग ३० किमी तक फैला है। इसकी जनसंख्या लगभग ६ लाख (सन २०१०) है। यह नगर १८५९ में बसाया गया था जब स्वेज नहर का निर्माण हो रहा था।
अंतर्राष्ट्रीय साक्षरता दिवस
१७ नवम्बर १९६५ को युनेस्को ने ८ सितम्बर को अन्तर्राष्ट्रीय साक्षरता दिवस (International Literacy Day) घोषित किया। इसको पहली बार १९६६ में मनाया गया। इसका उद्देश्य व्यक्तिगत, सामुदायिक और सामाजिक रूप से साक्षरता के महत्व पर प्रकाश डालना है। यह उत्सव दुनियाभर में मनाया जाता है।
लगभग ७७.५ करोड़ युवा साक्षरता की कमी से प्रभावित हैं; अर्थात पाँच में से एक युवा अभी तक साक्षर नहीं है और इनमें से दो तिहायी महिलायें हैं। ६.७ करोड़ बच्चे विद्यालयों तक नहीं पहुँचते और बहुत बच्चों में नियमितता का अभाव है अथवा बीच में छोड़ देते हैं।
रामसनेही लाल शर्मा 'यायावर'
डॉ॰ रामसनेही लाल शर्मा 'यायावर' (जन्म: ५ जुलाई १९४९; फिरोज़ाबाद, उत्तर प्रदेश) एक लेखक, कवि एवं साहित्यकार हैं।
मुनव्वर राना
मुनव्वर राना (जन्म: 26 नवंबर 1952, रायबरेली, उत्तर प्रदेश) उर्दू भाषा के साहित्यकार हैं। इनके द्वारा रचित एक कविता शाहदाबा  के लिये उन्हें सन् 2014 में साहित्य अकादमी पुरस्कार से सम्मानित किया गया। वे लखनऊ में रहते हैं।
भारत-पाकिस्तान बंटवारे के समय उनके बहुत से नजदीकी रिश्तेदार और पारिवारिक सदस्य देश छोड़कर पाकिस्तान चले गए। लेकिन साम्प्रदायिक तनाव के बावजूद मुनव्वर राना के पिता ने अपने देश में रहने को ही अपना कर्तव्य माना। मुनव्वर राना की शुरुआती शिक्षा-दीक्षा कलकत्ता (नया नाम कोलकाता) में हुई। राना ने ग़ज़लों के अलावा संस्मरण भी लिखे हैं। उनके लेखन की लोकप्रियता का अनुमान इसी बात से लगाया जा सकता है कि उनकी रचनाओं का ऊर्दू के अलावा अन्य भाषाओं में भी अनुवाद हुआ है।
मुनव्वर राना की अब तक एक दर्जन से ज्यादा पुस्तकें प्रकाशित हो चुकी हैं, जिनमें प्रमुख हैं :
भूधा का बास
भूधा का बास भारतीय राज्य राजस्थान के सीकर जिले की लक्ष्मणगढ़ तहसील का एक गाँव है। भूधा का बास गांव बिड़ोदी बड़ी गांव से टूट क़ऱ बना है तथा यह जिला सीकर जिले के उत्तर पूर्व की ओर स्थित है। यह गाँव लक्ष्मणगढ़ से 22-किलोमीटर (14 मील) पूर्व में तथा नवलगढ़ से 4-किलोमीटर (2.5 मील) पश्चिम में स्थित है। इसकी सीमा बिड़ोदी बड़ी गाँव से लगती है। यह गांव नया नहीं है, लेकिन 2008 तक यह "मालियो की ढाँणी" के नाम में जाना जाता है और यह गांव बिड़ोदी बड़ी का एक अभिन्न अंग था किन्तु वर्ष 2008 में यह सीकर जिले क़े जिला कलेक्टर द्वारा एक राजस्व गांव घोषित किया गया तथा इसक़ा ऩया नाम भूधा का बास अस्तित्व में आया इसक़े बाद में इसक़ा नाम सरकारी दस्तावोजो में भी जोड़ा दिया गया है।
ग्राम बिड़ोदी बड़ी पंचायत में आता है जिसकी वर्तमान सरपंच राजेन्द्र प्रसाद है।
गाँव गर्मीयों में बहुत गर्म, अल्प बारिस, ठण्डा सर्दियों का मौसम और बारीस के दिनों को छोड़कर सामान्यतः शुष्क हवा रहती है। औसत उच्चतम व निम्नतम तापमान क्रमशः २८-३० और १५-१६ डिग्री सेल्सियस रहते हैं।
ग्राम नवलगढ से डामर सड़क से जुड़ा हुआ है। गांव का सभी लोग हिंदू है तथा हिंदू धर्म के अनुष्ठानों का पालन करते हैं। इसक़े अलावा गांव की पूरी आबादी कम्मा गोत्र क़ी है जो क़ी माली जाति के अंतर्गत आती है।
रजत चौहान
रजत चौहान एक भारतीय तीरंदाज हैं। इन्होंने 2014 के एशियाई खेलों में अभिषेक वर्मा और संदीप कुमार के साथ मिलकर कंपाउंड टीम स्पर्धा का स्वर्ण पदक जीता है।
अति तरलता
अति तरलता (Superfluidity) पदार्थ की वह अवस्था है जिसमें पदार्थ ऐसा व्यवहार करता है जैसे वह शून्य श्यानता का द्रव हो। मूलतः यह गुण द्रव हिलियम में पाया गया था किन्तु अति-तरलता का गुण खगोलभौतिकी, उच्च ऊर्जा भौतिकी, तथा क्वाण्टम गुरुत्व के सिद्धान्तों में भी में भी देखने को मिलता है। यह परिघटना बोस-आइंस्टाइन संघनन से सम्बन्धित है। किन्तु सभी बोस-आइंस्टाइन द्राव (condensates) अति तरल नहीं कहे जा सकते हैं और सभी अति तरल बोस-आइंस्टाइन द्राव नहीं होते।
आदित्य रॉय कपूर
आदित्य रॉय कपूर हिन्दी फ़िल्मों के एक प्रसिद्ध अभिनेता हैं। वह हाल ही में करण जौहर की फिल्म कलंक में दिखाई दिए।
बॉलीवुड के मशहूर अभिनेता आदित्य राय कपूर का जन्म मुंबई (महाराष्ट्र) में 16 नवंबर 1985 को हुआ था| इस समय इनकी आयु 36 वर्ष है| उनकी माता का नाम सैलोम राॅय कपूर है|
श्रद्धा कपूर (Shraddha Kapoor) - जीवन, कैरियर, फिल्में
दावत-ए-इश्क (फ़िल्म)
दावत-ए-इश्क एक २०१४ में बनी, बॉलीवुड हास्य फिल्म है।
अर्जुन कपूर
अर्जुन कपूर हिन्दी फ़िल्मों के एक प्रसिद्ध अभिनेता हैं।
बॉलीवुड इंडस्ट्री के यंग जनरेशन के जाने-माने अभिनेता अर्जुन कपूर का जन्म मुंबई (महाराष्ट्र) में 26 जून 1985 को हुआ था| इनका असली नाम अर्जुन बोनी कपूर है| यह एक पंजाबी परिवार से हैं| इनकी वर्तमान आयु 36 वर्ष है| इनके पिता बॉलीवुड की मशहूर फिल्म निर्माता बोनी कपूर है| इन्होंंने अपनी प्रारंभिक शिक्षा मुंबई के आर्य विद्या मंदिर स्कूल सेे किया है|
परिणीति चोपड़ा (Parineeti Chopra) - जीवन, कैरियर, फिल्में
दिल मिल गए
दिल मिल गए (अनुवाद। हार्ट्स हैव मेट) एक भारतीय चिकित्सा रोमांस ड्रामा टेलीविज़न धारावाहिक है। यह स्टार वन पर २० अगस्त २००७ से २९ अक्टूबर २०१० तक ३ वर्षो के लिए प्रसारित हुई थी। यह स्टार प्लस श्रृंखला संजीवनी: एक मेडिकल बून की अगली कड़ी थी।
यह शो डॉ। अरमान मलिक और डॉ। रिद्धिमा गुप्ता के बीच प्रेम कहानी की क्रूरता के साथ मेडिकल इंटर्न की एक नई पीढ़ी पर केंद्रित था, जिसे करन सिंह ग्रोवर और ओहन्न शिवानंद द्वारा चित्रित किया गया था। जिसके बाद ओहन्न शिवानंद को सुकीर्ति कांडपाल और फिर जेनिफर विंगेट से बदला गया या।
दिल मिल गाये संजीवनी अस्पताल में सर्जिकल इंटर्न और रेजिडेंट डॉक्टरों के जीवन का अनुसरण करते हैं। यह उनके जीवन में दबाव, नाटक, रोमांस, अंतर वैयक्तिक संबंधों और हास्य से संबंधित है।
यह कहानी संजीवनी नामक एक अस्पताल की है, जहाँ 5 डॉक्टर रिद्धिमा गुप्ता, अरमान मलिक, अंजलि गुप्ता, अतुल जोशी और सपना शाह अभ्यास करते हैं। रिद्धिमा और अरमान उन दोनों के अस्पताल में आने से पहले से ही एक दूसरे से अलग अलग कारण से झगड़ते रहते हैं। कुछ समय के बाद रिद्धिमा की दोस्त सपना की शादी हो जाती है और वह संजीवनी अस्पताल छोड़ देती है। उसके बाद वहाँ कुछ नए लोग आते हैं। जिसमें राहुल गरेवाल, मुस्कान चड्डा और निकिता मल्होत्रा होते हैं। राहुल और मुस्कान के परिवार वाले उन दोनों की शादी तय करते हैं, लेकिन वो दोनों ही नहीं मानते। लेकिन बाद में वो दोनों एक दूसरे से प्यार करने लगते हैं। रिद्धिमा और अरमान दोनों झगड़ते झगड़ते एक दूसरे से प्यार करने लगते हैं। दोनों की सगाई हो जाती है, लेकिन उसके बाद एक गोलीबारी में रिद्धिमा और अरमान को गोली लग जाती है। इसके बाद यह संस्करण समाप्त हो जाता है।
अगले संस्करण में डॉ सिद्धान्त मोदी, युवराज ओबेरॉय, नैना मेहता, तमन्ना पाटिल, जितेंद्र प्रसाद अस्पताल में आते हैं। युवराज और नैना एक दूसरे से प्यार करने लगते हैं और सिद्धान्त को तमन्ना से प्यार हो जाता है, लेकिन तमन्ना की शादी कहीं और हो जाती है। तभी रिद्धिमा अस्पताल में आती है, वह अब भी अरमान को याद करते रहती है और उदास रहती है। उसके पिता यह बात सिद्धान्त को बताते हैं। सिद्धान्त रिद्धिमा से प्यार करने लगता है और शादी कर लेता है। उन दोनों के शादी करने के बाद अरमान भी संजीवनी में वापस आ जाता है। सिद्धान्त रिद्धिमा को तलाक दे देता है, क्योंकि वह देखता है कि अब भी वह अरमान से प्यार करती है। लेकिन रिद्धिमा इसके बाद संजीवनी छोड़ के जाने लगती है। रिद्धिमा के पिता अरमान को समझाते हैं कि रिद्धिमा हमेशा से ही उससे ही प्यार करती रही है। इसके बाद अरमान उसे संजीवनी से निकलने से रोकने के लिए उसे खोजता है। जब वह नहीं मिलती तो वह एक फूटबाल के मैदान में पहुँचकर रोने लगता है। इसके बाद उसे एक गाना सुनाई देता है। जब वह देखता है तो वह रिद्धिमा होती है। इसके बाद वह दोनों अपने प्यार का इजहार करते हैं। इसके बाद यह कहानी समाप्त हो जाती है।
शिल्पा आनंद
शिल्पा आनंद हिन्दी फिल्मों एवं धाराविकों की प्रसिद्ध अभिनेत्री हैं।
करन वाही
करन वाही एक हिन्दी धाराविकों व फिल्मों के एक प्रसिद्ध अभिनेता हैं।
सुरजीत पातर
सुरजीत पातर (गुरमुखी: ਸੁਰਜੀਤ ਪਾਤਰ; जन्म:14 जनवरी 1945) पंजाब के एक प्रसिद्ध पंजाबी भाषा के कवि है। उनकी कविताओं को आम जनता में भारी लोकप्रियता प्राप्त हुई है और आलोचकों ने उनकी उच्च प्रशंसा की है।
श्री शङ्कराचार्य संस्कृत सर्वकलाशाला
श्री शंकराचार्य संस्कृत सर्वकलाशाला (या, श्री शंकराचार्य संस्कृत विश्वविद्यालय) केरल में कोच्चि के निकट कालटि में स्थापित एक सार्वजनिक विश्वविद्यालय है। इसकी स्थापना १९९३ में हुई थी। इसका नाम आदि शंकराचार्य के नाम पर किया गया है। यह पूर्णा नदी के तट पर स्थित है। विश्वविद्यालय का आदर्शवाक्य है : "ज्ञानादेव तु कैवल्यम्" (ज्ञान से की कैवल्य प्राप्त होता है।)
यह विश्वविद्यालय संस्कृत तथा अन्य भाषाओं की पाण्डुलिपियों के प्रकाशन एवं संरक्षण के लिये कार्य करती है। इसके नौ क्षेत्रीय केन्द्र हैं- कालटि (मुख्य केन्द्र), तिरुवनन्तपुरम, त्रिश्शूर, पन्मन, तुरवूर, एर्रुमानूर, तिरूर, कोइलाण्टि और पय्यन्नूर।
शिवाजी साटम
शिवाजी साटम एक भारतीय फ़िल्म अभिनेता है। जिन्होंने सीआईडी आदि धारावाहिकों में भी कार्य किया है।
इन्होंने पहली बार 1980 में रिश्ते-नाते नाम के एक लोकप्रिय धारावाहिक के साथ अभिनय की शुरुआत की थी। इसके बाद इन्हें "फ़ेमस ट्रायल्स ऑफ इंडिया" में भी देखा गया था। इसके बाद इन्होंने एक सफल मराठी धारावाहिक "एक शून्य शून्य" में भी काम किया और उसके बाद अन्य धारावाहिकों और फिल्मों में काम करने लगे।
कई फिल्मों में अभिनय करने के बावजूद, इन्हें सीआईडी में अपने एसीपी प्रद्युम्न के किरदार के कारण लोकप्रियता हासिल हुई। ये सीआईडी में 1997 से काम कर रहे हैं और अपने इस किरदार के कारण कई सारे पुरस्कार भी जीत चुके हैं। 2013 में इन्होंने सारा वक्त फिल्मों में काम करने में बिताने का फैसला किया था, पर लोगों की मांग को देखते हुए वापस सीआईडी में एसीपी प्रद्युम्न के किरदार में लौट आए।
दयानन्द शेट्टी
दयानन्द चन्द्रशेख शेट्टी एक भारतीय फ़िल्म अभिनेता है। यह सीआईडी (धारावाहिक) में वरिष्ठ निरीक्षक दया का पात्र निभाते हैं। इसके अलावा यह कई अन्य धारावाहिक जैसे गुटुर गु, कुसुम, झलक दिखला जा, खतरों के खिलाड़ी आदि में भी कार्य कर चुके हैं। इन्होंने जॉनी गद्दार, रनवे, सिंघम रिटर्न आदि फिल्मों में भी कार्य किया है।
गौरव खन्ना
गौरव खन्ना एक भारतीय अभिनेता है। इन्होंने कुमकुम, लव ने मिला दी जोड़ी, प्रेम या पहले - चंद्रकांता और ये प्यार न होगा कम आदि अपने किरदार के कारण जाने जाते हैं। इन्होंने अपने अभिनय सफर की शुरुआत भाभी नाम के धारावाहिक से शुरू की थी। जिसमें ये भुवन सरीन का किरदार निभा रहे थे।
ये एमबीए करने मुंबई आए थे, फिर 2005 में एमबीए पूरा होने के बाद एक एमएनसी आईटी फ़र्म में साल भर तक काम करते रहे, फिर उसके बाद इन्होंने अपना अभिनय का सफर शुरू किया। इनका सबसे पहला धारावाहिक "भाभी" था, जिसमें इन्होंने भुवन सरीन का किरदार निभाया था। इन्हें पहली बार मुख्य किरदार "मेरी डोली तेरे अंगना" नाम के धारावाहिक में मिला था, जिसमें इन्हें रूहान ओबेरॉय का किरदार मिला था।
मनिन्दर सिंह
मनिन्दर सिंह एक भारतीय फ़िल्म अभिनेता है। इन्होने सीआईडी (धारावाहिक) में वरिष्ठ निरीक्षक दुष्यंत के रूप में कार्य किया है।
व्याख्याप्रज्ञप्ति
व्याख्याप्रज्ञप्ति (प्राकृत में : 'विहायापण्णति' या 'विवाहापण्णति' ; "Exposition of Explanations") पाँचवाँ जैन आगम है जिसे भगवतीसूत्र भी कहते हैं। कुल ४५ जैन आगम हैं जो महावीर स्वामी द्वारा प्रख्यापित माने जाते हैं। व्याख्याप्रज्ञप्ति की रचना सुधर्मस्वामी द्वारा प्राकृत में की गयी है। यह सभी आगमों में बससे बड़ा ग्रन्थ है। कहते हैं कि इसमें ६० हजार प्रश्नों का संग्रह था जिनका उत्तर महावीर स्वामी ने दिया था।
सभी उपलब्ध जैन आगमों में भगवतीसूत्र सबसे विशाल है। इसमें १३८ 'शतक' (अध्याय) हैं, जो कुल १९२३ उद्देशक (उप-अध्याय) में विभक्त है। इसके कुल श्लोकों की संख्या १५७५१ है। भगवतीसूत्र पर कोई भाष्य या निर्युक्ति नहीं मिलती किन्तु एक छोटी 'चूर्णी' और वृत्ति (अभयदेवसूरि कृत) मिलती है। इसके कुछ हिन्दी एवं गुजराती अनुवाद भी मिलते हैं।
भगवतीसूत्र की भाषा अर्धमागधी है। इसकी प्रश्नोत्तर शैली में मनुष्य की गुप्त बौद्धिक जिज्ञासा के दर्शन होते हैं। श्री अमरमुनि ने भगवतीसूत्र की सामग्री को दस भागों में बाँटा है-जैन ऋषियों में क्रमचय-संचय (Permutations and combinations) काफी लोकप्रिय था। भगवतीसूत्र में क्रमचय-संचय के सरल प्रश्न चर्चा में आये हैं। जैसे, दिये गये मौलिक दार्शनिक वर्गों को एक, दो, तीन या अधिक एक साथ लेने पर कितने समुच्चय बन सकते हैं। इस ग्रन्थ में १-१ लेकर बने समुच्चयों (कम्बिनेशन्स) को 'अलक संयोग' कहा गया है, २-२ लेकर बने समुच्चयों को 'द्विक संयोग' कहा गया है और द्विक संयोग की संख्या n(n-1)/2 बतायी गयी है।
भगवतीसूत्र में दीर्घवृत्त के लिये 'परिमण्डल' शब्द प्रयोग किया गया है और इसके दो भेद बताये गये हैं-
रामेसेस प्रथम
रामेसेस या रामेसेस प्रथम (१२९२-१२९० ईसापूर्व) प्राचीन मिस्र के नविन साम्राज्य के उन्नीसवे वंश के प्रथम फैरो थे| रामेसेस अठारहवें वंश आखिरी फैरो होरेम्हेब का अमात्य था,निसंतान होने के कारण होरेम्हेब ने रामेसेस को अपना उत्तराधिकारी चुना|
रामेसेस प्रथम ने केवल १७ माह तक ही राज किया जिसके बाद उसके पुत्र सेती प्रथम ने गद्दी संभाली| रामेसेस प्रथम ने अपने शासन काल में मिस्र में शांति स्थापित की और फिर उसके पुत्र सेती प्रथम और पोते रामेसेस द्वितीय मिस्र को उसके स्वर्णिम युग में ले गए|
चंद्रगुप्त विद्यालंकार
चंद्रगुप्त विद्यालंकार (१९०६ - १९८२) हिन्दी के प्रसिद्ध यथार्थवादी रचनाकार थे। उन्होंने सामाजिक तथा राजनैतिक समस्याओं को अपने साहित्य में उतारा। उन्होंने विदेशी भाषाओं की कहानियों का हिन्दी में अनुवाद भी किया है। उनकी भाषा सहज तथा भाव संप्रेषित करने वाली है।
उनका जन्म मुजफ्फरपुर में हुआ था जो अब पाकिस्तान में है।
गोरा, बचपन, संदेह,आंसू, शराबी, भय का राज्य,पगली, ताड़ का पत्ता, मास्टर जी, तीन दिन आदि।
ड्रैगन हार्ट ३: जादूगर का अभिशाप
ड्रैगन हार्ट ३: जादूगर का अभिशाप (अंग्रेजी: Dragonheart 3: The Sorcerer's Curse) एक आगामी २०१५ अमेरिकन ब्रिटिश रोमानियाई कल्पना साहसिक फिल्म द्वारा निर्देशित । यह एक सीधा करने वाली वीडियो रिलीज होना तय है और एक तीसरी फिल्म है में ड्रैगन हार्ट त्रयी, १९९६ के फिल्म से सफल, और यह, डायरेक्ट टू वीडियो २००० में अगली कड़ी है । यह भी २०१५ में भारत में रिलीज होगी।फिल्मांकन के आसपास शुरू हुआ २०१४ के जून साथ रोमानिया में जगह लेने के स्थानों फिल्माने।
ऋषिकेश पांडे
ऋषिकेश पांडे एक भारतीय अभिनेता है। इन्होने सीआईडी (धारावाहिक), पिया का घर आदि जैसे कई धाराविकों में कार्य किया है।
दक्षेस गान
दक्षेस गान जो आठ दक्षिण एशियाई देशों के लिए एक प्रस्तावित क्षेत्रीय गान है। अफगानिस्तान , बांग्लादेश , भूटान , भारत , मालदीव , नेपाल , पाकिस्तान और श्रीलंका इस दक्षेस के सदस्य हैं। इस गान रचनाकार भारतीय राजनयिक और कवि अभय कुमार हैं। वें नेपाल स्थित भारतीय दूतावास में प्रथम सचिव (प्रेस, सूचना एवं संस्कृति) के रूप में तैनात हैं। अभय कुमार ने दक्षेस गान को मूलत: हिंदी में लिखा है लेकिन अब इसका अनुवाद सात अन्य दक्षेस राष्ट्रों की मातृभाषा में किया हैं।  इस गान को लिखकर अभय कुमार ने दक्षेस देशों में परस्पर सहयोग की भावना को और पुष्ट करने की कोशिश की हैं।
गान में दक्षेस के सभी आठ देशों- नेपाल, भारत, पाकिस्तान, बांग्लादेश, अफगानिस्तान, मालदीव, श्रीलंका और भूटान की भाषाओं का इस्तेमाल किया गया है। दक्षेस गान को सर्वप्रथम नेपाल से प्रकाशित हिन्दी मासिक ‘हिमालिनी’ नामक वेबसाइट पर प्रकाशित किया गया।
साहित्य रागिनी
साहित्य रागिनी एक साहित्य को समर्पित हिंदी भाषा की एक मासिक वेब पत्रिका हैं। यह एक अव्यवसायिक पत्रिका हैं, जो मनकापुर, उत्तर प्रदेश से प्रकाशित की जाती हैं। कवि धीरज श्रीवास्तव इस पत्रिका के संस्थापक हैं।
अजीत प्रताप सिंह
राजा अजीत प्रताप सिंह (जन्म: 14 जनवरी, 1917; कुल्हीपुर, प्रतापगढ़, उत्तर प्रदेश- मृत्यु: 6 जनवरी 2000) उत्तर प्रदेश के प्रतापगढ़ जिला के शाही परिवार से राजनेता थे।
अजीत प्रताप सिंह भारतीय राष्ट्रीय कांग्रेस के सदस्य थे और 1946 से 1952 तक उत्तर प्रदेश विधान सभा के सदस्य रहे और 1969 से 1977 तक उत्तर प्रदेश सरकार में कैबिनेट मंत्री के पद पर बने रहे। इसके अलावा दो बार लोक सभा के सदस्य चुने गये एक बार 1962 से 1967 तक व दूसरी बार 1980 से 1984 तक।
इनकी शिक्षा सेंट जोसफ़ कॉलेज इलाहाबाद व सीनियर कैम्ब्रीज से हुई। वो 1985 में आबकारी मंत्री व 1988 में आबकारी व वन मंत्री रहे इसके अलावा 1986 से 1988 तक उत्तर प्रदेश के राज्य योजना आयोग के उपाध्यक्ष रहे। वे 1998 से 2000 तक ब्रिटिश इंडिया एसोसिएशन (अवध) के अध्यक्ष रहे इसी काल में वे काल्विन ताल्लुकदार कॉलेज लखनऊ (1998-2000) के सचिव सह प्रबंधक भी रहे। ये प्रताप बहादुर डिग्री कॉलेज, प्रतापगढ़ सिटी के संस्थापक सदस्यों में भी शामिल थे व प्रताप बहादुर इंटर कॉलेज के प्रबंधक रहे। इन्होंने तीन अस्पतालों को प्रतापगढ़ जिला बोर्ड को दान किया। 1991 में, उनके बेटे अभय प्रताप सिंह, जनता दल से उसी निर्वाचन क्षेत्र से चुने गए थे।
82 साल की उम्र में इनका निधन जनवरी 6, 2000 को लखनऊ में हुआ।
रूप नाथ सिंह यादव
रूप नाथ सिंह यादव जनता दल पार्टी से राजनेता थे, जो छ्ठे लोक (1977 से 1979) सभा में प्रतापगढ़ लोक सभा निर्वाचन क्षेत्र से चुन कर सांसद बने। वे एक वयोवृद्ध स्वतंत्रता सेनानी थे, जिन्होंने भारतीय स्वतंत्रता आंदोलन में सक्रिय भाग लिया और जेल भी गये। उत्तर प्रदेश के विधान सभा के लिए निर्वाचित होने के बाद रूप नाथ सिंह ने कानून का प्रक्टिस छोड़ दी। इसके बाद चौधरी चरण सिंह के नेतृत्व में विधान सभा के दो बार सदस्य बनकर मंत्री परिषद में शामिल हुये और एक बार लोक सभा में चुने गये। उत्तर प्रदेश विधान सभा के सदस्य (1967-70) के दौरान स्थानीय स्वशासन के लिए कृषि और कैबिनेट मंत्री के लिए उप मंत्री के रूप में अपने राज्य की सेवा की। संसदीय के दौरान वेतन और संसद सदस्यों के भत्ते पर सदन और संयुक्त समिति की सहमति से संबंधी समिति के सदस्य थे। श्री यादव ने समाज के दलित और कमजोर वर्गों के उत्थान के लिए लगातार काम किया।
रूप नाथ सिंह यादव की मृत्यु 83 वर्ष की आयु में, 13 फरवरी, 2001 को इलाहाबाद में हुई।
एक रिश्ता ऐसा भी
एक रिश्ता ऐसा भी एक भारतीय हिन्दी धारावाहिक है, जिसका प्रसारण सोनी पल में 1 सितम्बर 2014 से शुरू हुआ और 13 फरवरी 2015 को समाप्त हुआ। इसका निर्माण शशि मित्तल और सुमीत हुकुमचंद मित्तल ने किया है। ये उस समय सोमवार से शनिवार रात 8 बजे देता था। इसमें मुख्य किरदार में राहुल शर्मा और प्रीति चौधरी हैं।
ये कहानी राघव रॉय (राहुल शर्मा) व सोनिया शर्मा (प्रीति चौधरी) की है। सोनिया अपने पाँच बहनों के साथ रहती है और एक कपड़ों की दुकान चलाती है। सोनिया के माता-पिता मरने से पहले सोनिया के बहनों की ज़िम्मेदारी उसे देते हैं। इस कारण सोनिया उनकी बहनों की शादी पहले करवाना चाहती है और अपनी शादी किसी ऐसे से करना चाहती है, जो उसकी ज़िम्मेदारी ले सके। उसे रतना राय त्यौहार के लिए घर सजाने का ऑर्डर देती है। राघव मुखोटा पहने उस घर में गलती से सोनिया से मिलता है। मुखोटे के कारण सोनिया उसका चेहरा देख नहीं पाती, वहीं सोनिया की सबसे छोटी बहन चित्र बनाते रहती है और उस कागज को वो सोनिया को देती है। बिना ये जाने कि उसमें राघव का तस्वीर भी है, वो उसे बैग में भर देती है। घर में उसकी बहन को वो तस्वीर मिलती है, जिसे वो सोनिया का प्रेमी सोच लेती है। वो सोनिया से तस्वीर के बारे में पुछती है तो वो बिना जाने उसका नाम बॉबीजी बोल देती है।
एक सप्ताह के बाद, खान चाचा से मिलने राघव आता है, ताकि वो वहाँ काम कर उनके जैसा खाना बनाना सीख सके। खान चाचा उसके पिता के पुराने दोस्त थे, और सोनिया के दुकान के पास ही में उनका भोजनालय रहता है। खान उन बहनों का भी दोस्त रहता है और कई बार उनके घर से सामान लाते रहता है। तो वो राघव को उनके घर आटा लाने भेजता है। जब वो सोनिया के घर आता है, तो घर में कोई नहीं दिखता, तो वो सीधे किचन में चले जाता है। उसे ऊपर में आटा से भरा पतीला दिख जाता है। लेकिन वो बहुत ऊपर रहता है, और कोशिश करते करते, उसके ऊपर आटा गिर जाता है। सोनिया की बहन उसे बॉबीजी के रूप में पहचान लेती है और खुश हो जाती है। जल्दी ही वो उन सभी का दोस्त बन जाता है। एक दिन सोनिया उसे अपनी जिम्मेदारियों के बारे में बताती है। समय के साथ उन दोनों को एक दूसरे से प्यार हो जाता है, और अंत में सोनिया की मौत हो जाती है। सोनिया की बहन, दीपिका की अभिमान रॉय के साथ शादी हो जाती है।
मैडिसन स्क्वायर
मैडिसन स्क्वायर (Madison Square) न्यूयॉर्क के २५वें अवेन्यू और २३वीं स्ट्रीट की ब्रॉडवे के द्वारा निर्मित वर्गाकार क्षेत्र है। इसका नामकरण यूएस के चौथे राष्ट्रपति जेम्स मैडिसन के नाम पर किया गया है। इसका मुख्य केन्द्रबिन्दु 6.2 एकड़ का पार्क है जिसका नाम भी 'मैडिसन स्क्वायर पार्क' है।
अमृता प्रकाश
अमृता प्रकाश एक भारतीय अभिनेत्री है।
प्रीति चौधरी
प्रीति चौधरी एक भारतीय अभिनेत्री है।
पिया बसंती रे
पिया बसंती रे एक सोनी पल पर प्रसारित होने वाला एक धारावाहिक है। यह सोमवार से शनिवार को रात ७ बजकर ३० मिनट मैं देता है।
तुम साथ हो जब अपने
तुम साथ हो जब अपने एक सोनी पल पर प्रसारित होने वाला एक धारावाहिक है। जो सोमवार से शनिवार रात ९ बजे देता है।
हमारी सिस्टर दीदी
हमारी सिस्टर दीदी एक सोनी पल पर प्रसारित होने वाला एक धारावाहिक है। जो सोमवार से शनिवार रात ८:३० को प्रसारित होता है।
भानु उदय
भानु उदय एक भारतीय अभिनेता है।
खुशियों की गुल्लक आशी
खुशियों की गुल्लक आशी एक सोनी पल पर प्रसारित होने वाला एक धारावाहिक है।
सिंघासन बत्तीसी (धारावाहिक)
सिंघासन बत्तीसी एक सोनी पल पर प्रसारित होने वाला पौराणिक कथाओ पर आधारित एक धारावाहिक है। यह सोमवार से शनिवार रात ९:३० बजे प्रसारित होता है। यह एक सितम्बर २०१४ से अब तक चल रहा है। इस धारावाहिक में कुछ नए अंश जोड़ कर इसका प्रसारण सब टीवी पर बेताल और सिंहासन बत्तीसी के नाम से किया गया।
यह कहानी विक्रमादित्य के सिंघासन पर आधारित है जिसमें राजा भोज इसे पाने के लिए प्रश्नो के उत्तर देता है। इसके अलावा इसके दूसरे संस्करण में इसमें बेताल को भी लाकर हास्य कहानी बनाने का भी प्रयास किया गया है।
नमन शॉ
नमन शॉ एक भारतीय अभिनेता है। इन्होने सोनी पल पर प्रसारित धारावाहिक खुशियों की गुल्लक आशी में विशेष दूबे का मुख्य किरदार निभाया है।
ओ॰ पन्नीरसेल्वम
ओट्टाकरथेवर पन्नीरसेल्वम ओ.पी.एस. (जन्म 14 जनवरी 1951) [1] एक भारतीय राजनीतिज्ञ हैं, जिन्होंने 2001 -2002, 2014-2015 और 2016-2017 से 3 बार तमिलनाडु के 6 वें मुख्यमंत्री के रूप में कार्य किया और 21 अगस्त से तमिलनाडु के दूसरे उपमुख्यमंत्री के रूप में कार्य किया। 2017 से 6 मई 2021 तक। वह 17 जनवरी 2022 तक तमिलनाडु विधानसभा में विपक्ष के उप नेता और अखिल भारतीय अन्ना द्रविड़ मुनेत्र कड़गम (एआईएडीएमके) के मुख्य समन्वयक हैं।
सलिल अंकोला
सलिल अशोक अंकोला एक पूर्व अंतरराष्ट्रीय भारतीय क्रिकेट खिलाड़ी व अभिनेता हैं। यह बिग बॉस के पहले संस्करण में भी थे।
जसपाल राणा
जसपाल राणा एक प्रमुख भारतीय निशानेबाज़ हैं जिन्हें २००२ में पद्मश्री से सम्मानित किया गया। जसपाल राणा उत्तराखंड के उत्तरकाशी जिले से हैं। जसपाल राणा, जो उत्तराखंड के बेहतरीन निशानेबाजों में से एक हैं, को उनके पिता नारायण सिंह राणा ने बीएसएफ अधिकारी द्वारा प्रशिक्षित किया था। 12 वर्षीय राणा ने अहमदाबाद में 31 वीं राष्ट्रीय शूटिंग चैम्पियनशिप में राष्ट्रीय पदार्पण किया, तो किसी ने भी नहीं सोचा होगा कि 12 साल का लड़का रजत पदक छीन लेगा। वर्ष 1994 में 46 वीं विश्व शूटिंग चैम्पियनशिप (जूनियर सेक्शन) में, राणा ने स्टैंडर्ड पिस्टल शूटिंग के लिए स्वर्ण पदक जीता जो उनकी यात्रा में एक और बड़ा मील का पत्थर साबित हुआ। राणा ने शूटिंग के राष्ट्रीय और अंतर्राष्ट्रीय दोनों क्षेत्रों में 600 से अधिक पदक अर्जित किए हैं। शूटिंग के क्षेत्र में उनके योगदान के लिए जसपाल राणा को अर्जुन पुरस्कार से सम्मानित किया गया।
समरेश जंग
समरेश जंग एक प्रमुख भारतीय निशानेबाज़ हैं।
अनजाना अनजानी
अनजाना अनजानी 2010 की रुमानी हिन्दी फ़िल्म है जिसका निर्देशन सिद्धार्थ आनन्द ने किया है। रणबीर कपूर, प्रियंका चोपड़ा और ज़ायेद खान अभिनीत इस फ़िल्म का निर्माण नाडियाडवाल ग्रांडसन एंटरटेनमेंट के बैनर तले साजिद नाडियाडवाला ने किया है। इसका संगीत विशाल-शेखर ने दिया है जिन्होंने सिद्धार्थ की पिछली तीन फ़िल्मों में भी संगीत दिया था। सिनेमेटोग्राफी रवि के॰ चन्द्रन की है। अनजाना अनजानी २४ सितम्बर २०१० को जारी होनी थी लेकिन बाद में १ अक्टूबर २०१० को जारी की गई।
यह कहानी आकाश (रणबीर कपूर) और कियारा (प्रियंका चोपड़ा) की है। आकाश बैंक से 120 करोड़ रुपये शेयर बाजार में लगाने के लिए लेता है, लेकिन उसका सारा पैसे डूब जाता है। इस कारण उसके पास केवल आत्महत्या के अलावा कोई विकल्प नहीं होता। वहीं कियारा को कुनाल (ज़ायेद खान) धोका दे देता है, जिससे वह भी आत्महत्या करने का सोचती है। पर दोनों ही गलती से बच जाते है और चिकित्सालय पहुँच जाते हैं। इसके बाद भी वह बार-बार आत्महत्या का प्रयास करते रहते हैं। लेकिन हर बार विफल हो जाते है।
विजय भटकर
विजय पाण्डुरंग भटकर (जन्म :) भारत के एक संगणक वैज्ञानिक, सूचना प्रौद्योगिकी के नेतृत्वकर्ता तथा शिक्षाविद हैं। वे भारत के परम नामक सुपरकम्प्यूटर के विकास का नेतृत्व करने ए लिए जाने जाते हैं। उन्हें भारत सरकार ने पद्मभूषण तथा पद्मश्री प्रदान किया है जबकि महाराष्ट्र सरकार ने उन्हें महाराष्ट्र भूषण से सम्मानित किया है।
गुर्मीत चौधरी
गुर्मीत चौधरी एक भारतीय अभिनेता है।
गुरमीत का जन्म भागलपुर, बिहार, भारत के जयरामपुर गाँव में हुआ था। गुरमीत चौधरी फाउंडेशन ने अपने गृहनगर में एक पोस्ट-कोविड विशेष देखभाल केंद्र शुरू किया। उनके बड़े भाई उनके गृहनगर में जनरल फिजिशियन हैं।
विकास कुमार
विकास कुमार एक भारतीय अभिनेता है। यह सोनी पर आने वाले धारावाहिक सीआईडी में वरिष्ठ निरीक्षक रजत नाम का किरदार निभा रहे हैं।
पूंछरी का लौठा
पूंछरी का लौठा गोवर्धन पर्वत की परिक्रमा के मार्ग में पड़ने वाले प्रमुख स्थलों में से एक है। अन्य प्रमुख स्थल हैं- जतीपुरा, आन्यौर, मुखारविंद मंदिर, राधाकुंड, मानसी गंगा, कुसुम सरोवर, दानघाटी इत्यादि। पूंछरी का लौठा राजस्थान राज्य में आता है।
अभय शुक्ला
अभय शुक्ला (जन्म: 22 सितम्बर 1984) एक भारतीय अभिनेता है, जो सीआईडी में अभिनय कर रहे है।
लोकविज्ञान
लोकविज्ञान (Ethnoscience) की परिभाषा इस प्रकार की गयी है- "दूसरों के लिए विज्ञान करने की संस्कृति विकसित करना" - अर्थात् दूसरे लोगों द्वारा अपनी और अपने शरीर देखभाल करना, उनके वानस्पतिक ज्ञान, उनके वर्गीकरण की विधियों आदि का ज्ञान प्राप्त करना 'लोकविज्ञान' है। (Augé, 1999: 118).
पूजा खत्री
पूजा खत्री एक भारतीय अभिनेत्री है।
नरेन्द्र गुप्ता
नरेंद्र गुप्ता एक भारतीय अभिनेता हैं। यह सीआईडी में डॉ॰ सालुंखे का किरदार निभा रहे हैं। इसके अलावा यह अदालत, पिया का घर आदि धारावाहिकों में भी कार्य कर चुके हैं।
श्रद्धा मूसले
श्रद्धा मूसले एक भारतीय अभिनेत्री है।
विदेश संबंध परिषद (अमेरिका)
विदेश सम्बन्ध परिषद (Council on Foreign Relations (CFR)) संयुक्त राज्य अमेरिका की लाभनिरपेक्ष संस्था एवं 'थिंक टैंक' है जो यूएस के विदेश नीति एवं अन्तरराष्ट्रीय सम्बन्ध के क्षेत्र में विशेष कार्य करती है।
अशरफ़ ग़नी अहमदज़ई
अशरफ़ ग़नी अहमदज़ई अफ़गानिस्तान का राष्ट्रपति था। 29 सितंबर 2014 को उसने इस पद की शपथ ली थी। उसने हामिद करज़ई की जगह ली थी।
15 अगस्त 2021 को तालिबान के काबुल पर कब्जे के बाद अशरफ गनी ने राष्ट्रपती पद से इस्तिफा दे दिया था। और अशरफ अफगानिस्तान छोड़कर भाग गया था।
अलगू राय शास्त्री
अलगू राय शास्त्री ( जन्म २९ जनवरी १९०० ) भारतीय स्वतंत्रता संग्राम सेनानी, राजनेता, शिक्षाविद् एवं कानूनविद् थे वे पहली लोकसभा के आजमगढ़ पूर्व से सदस्य थे, जिसे अब घोसी कहा जाता है। वे संविधान सभा के सदस्य थे। वे उत्तर प्रदेश काँग्रेस के प्रेसिडेंट थे। संविधान सभा में उन्होंने अपने वाक-चातुर्य से सबको प्रभावित किया। हिंदी को राजभाषा बनाए जाने के सवाल पर उनकी वक्तृता ने राष्ट्रभाषा के गौरव को स्थापित किया।
शास्त्री जी का जन्म २९ जनवरी १९०० में अमिला गाँव में हुआ था। उनके पिता का नाम द्वारिका राय तथा माता का नाम कमल देवी था। इनकी प्रारंभिक शिक्षा अमिला व उच्च शिक्षा काशी विद्यापीठ वाराणसी से पूरा हुआ। १९२० में असहयोग आंदोलन में विद्यार्थी होते हुए भी जेल यात्रा किए। जेल से छूटने के बाद १९२३ में विद्यापीठ से शास्त्री की डिग्री प्राप्त कर सक्रिय राजनीति में भागीदारी की। आपने राजनीति के आलवा साहित्य के क्षेत्र में भी काम किया।
माटी के लाल - http://thesharpreporter.com/?p=13375
रेवती रमन सिंह
कुँवर रेवती रमन सिंह (जन्म: ५ अक्टूबर १९४३) भारतीय राजनीतिज्ञ हैं जो २००९ के आम चुनाव में इलाहाबाद लोक सभा निर्वाचन क्षेत्र से सांसद चुने गये थे। इन्होंने दिग्गज नेता मुरली मनोहर जोशी जी को पराजित किया।
ये दो बार लगातार लोकसभा चुनाव में विजय हासिल किया।
प्यार इम्पॉसिबल!
प्यार इम्पॉसिबल! २०१० की एक बॉलीवुड फ़िल्म है।
हैलो! हम लल्लन बोल रहे हैं
हैलो! हम लल्लन बोल रहे हैं २०१० की एक बॉलीवुड फ़िल्म है।
द वेटिंग रूम
द वेटिंग रूम २०१० की एक बॉलीवुड फ़िल्म है।
रोड टू संगम
रोड टू संगम २०१० की एक बॉलीवुड फ़िल्म है।
स्ट्राइकर (फ़िल्म)
स्ट्राइकर (फ़िल्म) २०१० की एक बॉलीवुड फ़िल्म है।
आखरी डिसीजन
आखरी डिसीजन २०१० की एक बॉलीवुड फ़िल्म है।
क्लिक (२०१० फ़िल्म)
क्लिक (२०१० फ़िल्म) २०१० की एक बॉलीवुड फ़िल्म है।
तो बात पक्की!
तो बात पक्की! २०१० की एक बॉलीवुड फ़िल्म है।
अतिथि तुम कब जाओगे?
अतिथि तुम कब जाओगे? २०१० की एक बॉलीवुड फ़िल्म है।
रोड, मूवी
रोड, मूवी २०१० की एक बॉलीवुड फ़िल्म है।
रोक (फ़िल्म)
रोक (फ़िल्म) २०१० की एक बॉलीवुड फ़िल्म है।
थैंक्स माँ
थैंक्स माँ २०१० की एक बॉलीवुड फ़िल्म है।
न घर के न घाट के
न घर के न घाट के २०१० की एक बॉलीवुड फ़िल्म है।